🚹 🚹 🚹

**Misao od pet centimetara**

Postoji niz znakova u našem vremenu koji ukazuju da polako stvaramo društvo u kome je skoro nemoguće misliti neku misao dužu od pet centimetara. Maleni, raskidani fragmenti popunjavaju međuprostore, zabijaju se u celinu i razbijaju je, potiskuju sve što je iole staro, iole obimno i iole teško… Živim u društvu u kome sve stoji na mestu sumanutom brzinom.

Tomas Hilan Eriksen, Tiranija trenutka, Beograd, Biblioteka XX vek, 2003, str. 5-6.

🚹 🚹 🚹

**Pažnja**

U informacionom društvu najvažniji resurs za ponuđača nisu gvozdena ruda ili džakovi žitarica, već **pažnja ciljne grupe***.*Svi koji se bave informacijama - od spikerke koja daje izveštaj o vremenu do profesora - tuku se za iste sekunde, minute i sate života drugih ljudi.

Početkom devedesetih obavljeno je jedno istraživanje učenika u Kaliforniji. Ono je pokazalo da njihova sposobnost za povezanu pažnju na času traje oko sedam minuta. Onda počinju da se vrpolje na stolicama i zveraju unaokolo. Naime, navikli su da na otprilike svakih sedam minuta ide pauza za reklame. Tu se pred pedagoge postavlja pravi izazov: **Kako dizajnirati nastavu koja ne zahteva segmente od najviše sedam minuta povezane pažnje**? Jedan od načina da se privuče pažnja drugih, jeste, dakle, da se čovek pobrine da vreme bude **brzo i kratko**.

Tomas Hilan Eriksen, Tiranija trenutka, Beograd, Biblioteka XX vek, 2003, str. 99

🚹 🚹 🚹

**Pseudo-participacija u događajima**

Stampani mediji omogucuju samovodjenje i unutrasnji dijalog u razumevanju jednog argumenta, ili u reflektovanju na predodzbu. Citanje ne samo da istice kognitivni i simbolicki model, vec je I neophodno za razvijanje modela konceptualnog razmisljanja. Vizuelni mediji - ovde mislim na film i televiziju - namecu svoje vodjstvo gledaocu i, u isticanju predodzbi pre nego reci, uvode dramatizaciju a ne konceptualizaciju. Televizijske vesti akcenat stavljaju na nesrece I ljudske tragedije, cime ne uvode razumevanje, vec sentimentalnost i zalost. Dakle, emocije koje kratko traju, tako da ovaj pseudo-ritual pseudo-participacije u dogadjajima, usled preterane dramatizacije, dovodi do prezasicenja i dosade.

Vladan Pavlović, Masovna komunikacija i masovna kultura, <http://www.scribd.com/doc/26277717/Masovna-Komunikacija-i-Masovna-Kultura>

🚹 🚹 🚹

**Instant-rešenja**

"Kroz dvadeset godina cela Betovenova muzika biće sabrana u jedan jedini dug šuštav ton, nalik onom koji je on [Betoven] čuo prvog dana svoje gluvoće."

Ubrzanje i sabijanje se širi na sve strane, a ponekad sa nenameravanim posledicama. Jedna оd boljih parodija je "takmičenje" u Monti Pajtonu [Monty / Python], u kome je pobednik onaj ko na najbolji način uspe da višetomno Prustovo delo *U traganju za izgubljenim vremenom*sažme na jedan minut. ("And the winner is ... the girl with the biggest tits!") *Readers Digest****,*** časopis džepnog formata koji objavljuje skraćene verzije tekstova koji su negde drugde objavljeni u punom izdanju, bio je, tako posmatrano, ispred svog vremena kada је pokrenut 1922. godine. Od 1938. godine časopis, koji ima ukupan tiraž od 28 miliona(!), objavljuje se kao posebna književna serija. Ona se, verno posebnosti časopisa, sastoji od skraćenih izdanja već izdatih knjiga, od poslednjeg trilera Džona Grišama [John Grisham] do Tolstojevog *Rata i mira****.*** To je književnost sa ugrađenom komandom za brzo premotavanje unapred, skrojena tako da odgovara vremenu sa suviše informacija i premalo laganog vremena. Neki pisci čak tvrde da vole ta skraćena izdanja, i daju da *Readers Digest*koristi njihove likove u reklamama.

Kvalitet zahteva vreme i razmišljanje, smatrali su kritičari, a industrijski način masovne proizvodnje (koja se tada još uvek nalazila u svome povoju) povlači uprošćavanje proizvoda.

Sve više svega i svačega biva natrpano jedno na drugo kao džinovska kula od lego kockica u kojima kockice nemaju ništa drugo zajedničko sem što se igrom slučaja mogu trpati jedna na drugu (ali se mogu trpati i na sve druge kockice). Reč **instant** znači***,*** kao što je poznato, trenutak, i nije globalni uspeh Nescafe uzrok tome što je to ključna reč kada pokušavamo da shvatimo našu epohu. Trenutak je **nestalan, površan i intenzivan**. Kada trenutak postane sve za šta živimo, više nema mesta za kockice koje odgovaraju samo jednom određenom obrascu koji tvore zajedno sa drugim kockicama. Sve treba da bude takvo da se odmah može zameniti svim drugim. Ulaznica mora biti jeftina, ulog nizak. Istorija biva uklonjena, a time nestaje i budućnost kao horizont mogućnosti.

Tomas Hilan Eriksen, Tiranija trenutka, Beograd, Biblioteka XX vek, 2003, str. 99, 160

🚹 🚹 🚹

**Odnos verbalnog i vizuelnog**

Knjige ne mogu da nam omoguće da neko drugi razmišlja umesto nas samih; naprotiv, one predstavljaju mehanizam koji nas podstiče na dalje razmišljanje…

Pretpostavimo da želim da dokažem da su psi prijateljski nastrojena stvorenja i da vole svoje gospodare. Najpre ću navesti mnoge poznate slučajeve u kojima su se psi dokazali kao prijateljske i korisne životinje, a zatim ću postaviti tvrdnju da mora da postoji određeni opšti zakon ili pravilo po kome je svaka životinja koja pripada vrsti pasa prijateljski nastrojena. Sada pretpostavimo da želim da vas ubedim da su psi opasni. Mogao bih to da pokušam navođenjem jednog primera: Znam za slučaj jednog psa koji je ubio svog gospodara.... Lako se vidi da usamljen slučaj ne dokazuje ništa. ali, ukoliko je izabrani primer dovoljno zastrašujući, mogu njime da neprimetno sugerišem da psi mogu da budu i neprijateljski nastrojeni. Kad vas jednom ubedim da ovakva mogućnost postoji, mogao bih da izvedem i suvišan zaključak iz jednog jedinog slučaja i da kažem: to znači da psima ne možemo verovati… Retoričkom upotrebom određenog primera, prebacujem sa sa jednog na sve pripadnike vrste, sa jednog na pse uopšte. Ukoliko posedujete sposobnost kritčkog razmišljanja, možete da shvatite da sam izvršio manipulaciju verbalnog izraza.

Međutim, ukoliko se u ovakvoj manipulaciji koristi vizuelni umesto verbalnog primera, kritička reakcija je otežana. Ukoliko vam pokažem zastrašujuću sliku psa koji ujeda svog gospodara, biće vam veoma teško da napravite razliku između pojedinačnog slučaja i opšteg pravila. Veoma je lako u takvoj situaciji uzeti datog psa za predstavnika vrste. Prikazi poseduju neku vrstu platonske moći: oni transformišu pojedince u opšte ideje. Na ovaj način, putem čiste vizuelne komunikacije i edukacije, olakšava se primena strategije ubeđivanja koje umanjuju našu sposobnost kritičkog rasuđivanja.

Umberto Eko, Od interneta do Gutenberga, Art 32, br. 15, str. 40,

<http://sasa.radojcic.org/wp-content/uploads/2009/11/art032-15.pdf>